సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
దక్షిణాఫ్రికా 162 ఆలౌట్.. భారత్ ఆధిక్యం 335
దక్షిణాఫ్రికాని తొలి ఇన్నింగ్స్‌లో 162 పరుగులకే కుప్పకూల్చిన భారత్ జట్టు.. 335 పరుగుల ఆధిక్యాన్ని అందుకుంది. భారీ ఆధిక్యం ఉండటంతో.. సఫారీలను ఫాలో ఆన్ ఆడించాలని టీమిండియా నిర్ణయించింది.
Samayam Telugu | Updated:
Oct 21, 2019, 02:05PM IST
హైలైట్స్
రాంచీ టెస్టులో తొలి ఇన్నింగ్స్‌లో సఫారీలు 162కే ఆలౌట్
335 పరుగుల భారీ ఆధిక్యాన్ని అందుకున్న టీమిండియా
సఫారీలను ఫాలోఆన్ ఆడిస్తున్న భారత్ జట్టు
పుణె టెస్టులోనూ ఫాలోఆన్ ఆడిన దక్షిణాఫ్రికా
రాంచీ వేదికగా దక్షిణాఫ్రికాతో జరుగుతున్న మూడో టెస్టు మ్యాచ్‌లో భారత్ జట్టుకి 335 పరుగుల తొలి ఇన్నింగ్స్ ఆధిక్యం లభించింది. ఆటలో మూడో రోజైన సోమవారం ఓవర్‌నైట్ స్కోరు 9/2తో తొలి ఇన్నింగ్స్‌ని కొనసాగించిన దక్షిణాఫ్రికా రెండో సెషన్‌లోనే 162 పరుగులకి ఆలౌటైంది.
IND vs SA 3rd Test Live Score బోర్డు కోసం క్లిక్ చేయండి..!
ఆ జట్టులో హజ్మా (62: 79 బంతుల్లో 10x4, 1x6) మాత్రమే హాఫ్ సెంచరీతో ఫర్వాలేదనపించగా.. జార్జ్ లిండే (37: 81 బంతుల్లో 3x4, 1x6), బవుమా (32: 72 బంతుల్లో 5x4) కాసేపు టీమిండియా సహనాన్ని పరీక్షించారు. భారత బౌలర్లలో ఉమేశ్ యాదవ్ మూడు వికెట్లు పడగొట్టగా.. నదీమ్, జడేజా, షమీ తలో రెండేసి వికెట్లు పడగొట్టారు. కగిసో రబాడ రనౌట్‌గా వెనుదిరిగాడు. భారత్ తొలి ఇన్నింగ్స్‌ని 497/9తో డిక్లేర్ చేసిన విషయం తెలిసిందే.
Read More: నదీమ్ తెలివి‌తో బోర్లాపడిన బవుమా.. స్టంపౌట్
ఈరోజు తొలి సెషన్ మొదటి ఓవర్‌లోనే డుప్లెసిస్ (1)ని ఔట్ చేయడం ద్వారా దక్షిణాఫ్రికాకి ఉమేశ్ యాదవ్ షాకివ్వగా.. అనంతరం వచ్చిన బవుమా‌తో కలిసి హజ్మా కాసేపు నిలకడగా ఆడాడు. కానీ.. బవుమాకి నదీమ్ చెక్ చెప్పగా.. హజ్మాని జడేజా బోల్తా కొట్టించేశాడు. ఇక కెరీర్‌లో తొలి టెస్టు మ్యాచ్ ఆడుతున్న హెన్రిచ్ క్లాసెన్ (6) జడేజా బౌలింగ్‌లో పేలవంగా బౌల్డయి నిరాశపరిచాడు.
Read More: రాంచీలో డికాక్ పాదం తాకి.. చెప్పు వదిలిన ఫ్యాన్
డేన్ పైట్ (0), ఆన్రిచ్ నార్తేజ్ (4), కగిసో రబాడ (0) ఇలా వచ్చి అలా వెళ్లిపోవడంతో.. సఫారీలు తక్కువ స్కోరుతోనే సరిపెట్టుకోవాల్సి వచ్చింది. 335 పరుగుల తొలి ఇన్నింగ్స్ ఆధిక్యం లభించడంతో.. దక్షిణాఫ్రికాని టీమిండియా ఫాలోఆన్‌ ఆడిస్తోంది. ఇటీవల ముగిసిన పుణె టెస్టులోనూ సఫారీలు ఫాలోఆన్ ఆడి ఓడిపోయిన విషయం తెలిసిందే.